Η ποινική ευθύνη των ειδικευόμενων ιατρών για σωματικές βλάβες ή ανθρωποκτονία από αμέλεια
Creators: name: Μυστρίδου, Ευδοκία Ανέστης
Publisher: name: Aristotle University of Thessaloniki
Year: 2017
Subjects: Ειδικευόμενοι ιατροί
Ποινική ευθύνη ειδικευόμενων ιατρών
Σφάλματα ειδικευόμενων ιατρών
Medical interns
Criminal liability of medical interns
Errors of interns

description: Η ποινική ευθύνη των ειδικευόμενων ιατρών αποτελεί μια ιδιάζουσα περίπτωση στο χώρο του Ποινικού Δικαίου και της Ιατρικής Επιστήμης γενικότερα για το λόγο ότι οι τελευταίοι βρίσκονται σε ένα καθεστώς εκπαίδευσης και, όπως είναι γνωστό, δεν έχουν τα απαιτούμενα επιστημονικά προσόντα για αυτόνομη άσκηση της ιατρικής, στο πλαίσιο της ειδικότητας που επιδιώκουν να αποκτήσουν. Άλλωστε, οι τελευταίοι τελούν υπό την εποπτεία και την καθοδήγηση των ειδικών ιατρών με αποτέλεσμα αυτός ο παράγοντας να λαμβάνεται ευνοϊκά υπόψη από την πλευρά των δικαστηρίων σε περίπτωση ιατρικού λάθους αυτών. Στην πράξη οι ειδικευόμενοι ιατροί καλούνται όχι σπάνια να αντιμετωπίσουν μόνοι τους επείγοντα περιστατικά, κατά κανόνα στο πλαίσιο εφημερίας των δημόσιων νοσοκομείων και το γεγονός αυτό τους οδηγεί συχνά στο εδώλιο του κατηγορουμένου. Οι δικαστικές αποφάσεις που αναφέρονται στην ευθύνη των ειδικευόμενων είναι έτσι πολλές και αυτές αναλύονται στα επιμέρους κεφάλαια της παρούσας εργασίας. Σκοπός της παρούσας εργασίας είναι ακριβώς λόγω της ιδιάζουσας θέσης των ειδικευόμενων, αφενός να αναδείξει τα απαραίτητα στοιχεία που πρέπει να συντρέχουν για να θεμελιωθεί ποινική ευθύνη των ειδικευόμενων ιατρών για τα εγκλήματα της ανθρωποκτονίας και της σωματικής βλάβης από αμέλεια, και αφετέρου να παρουσιάσει ειδικότερα τα σφάλματα των ειδικευόμενων ιατρών μέσα από τη νομολογία καθώς και τις θέσεις της τελευταίας. Η σχετική ανάλυση αποφάσεων των ελληνικών δικαστηρίων συνιστά σημαντικό άξονα στη μελέτη της ποινικής ευθύνης των ειδικευόμενων ιατρών, και συνακόλουθα και της εργασίας αυτής. Βέβαια, αναγκαία κρίνεται μια γενικότερη αναφορά στα εγκλήματα αμέλειας που διαπράττονται από ιατρούς και στα επιμέρους στοιχεία αυτών, προκειμένου να αναδειχθεί καλύτερα η ευθύνη των ειδικευόμενων ιατρών που εξετάζουμε σε συνδυασμό με τη νομολογία των ελληνικών δικαστηρίων.
description: Criminal liability of medical interns is a special field in the area of Criminal Law and Medical Science in general. The fact, that medical interns are in the process of their training and as it is well known, they do not have the required scientific qualifications in order to practice Medicine on their own, while seeking to gain specialty, is crucial in this specific field. On the other hand, they are under the supervision and guidance of medical practitioners and as a result this factor is favorably considered, as proven by the relevant case law in the realm of medical error. In fact, medical interns are dealing with medical emergencies on their own, especially when they are on-call in public hospitals and that's the reason why they are often subjected to trial. As a result there are plenty of judgments concerning the liability of medical interns, which are analyzed in the respective chapters of this thesis. The purpose of this thesis is firstly to highlight the elements that make up the criminal liability of medical interns, specifically in the crimes of manslaughter and personal injury caused by negligence, as long as their particular position is taken into consideration and secondly to present the errors of interns in medical praxis, as featured in the relevant case law. Analysis of relevant judgments as well as a reference to the elements of criminal negligence in general is necessary in order to better understand the liability of medical interns.